Lawrence Ayo
Lawrence Olawumi Ayo an zaɓe shi a matsayin Sanata mai wakiltar Ondo ta Arewa a jihar Ondo ta Najeriya a farkon jamhuriya ta huɗu ta Najeriya, inda ya tsaya takara a ƙarƙashin jam'iyyar Alliance for Democracy (AD). Ya fara aiki a ranar 29 ga watan Mayun 1999. 

An haifi Ayo a Owo, cikin Jihar Ondo. Bayan ya hau kujerar sa a majalisar dattawa, sai aka naɗa shi kwamitin ɗa’a da gata na majalisar dattawa. An naɗa shi a cikin kwamitin wucin gadi na Majalisar Dattawa don bincikar kasafin Kuɗi da karya kundin tsarin mulki da Shugaba Olusegun Obasanjo ya yi, to amma kuma a cikin watan Oktoban shekarar 2002 yana cikin mambobin kwamitin da suka ƙi sanya hannu kan rahoton ƙarshe tun da ba a gayyace su da su shiga shirye-shiryen sa ba.

Manazarta 

Rayayyun mutane
Yan siyasar Najeriya
Sanatocin Najeriya
Mutane daga jihar Ondo